cyanic-selkie/wikianc huggingface dataset:
Tallink
Uus juhatus
1997. aastal ostis Hansatee esimese uuema parvlaeva Fantaasia. Selle laeva reisijaruume ehitati ümber ja lisati kajuteid ning töötati välja uudne sinipunavalge väliskujundus. Samast ajast pärineb Tallinki praegune sinipunane korstnamärk. 23. veebruaril 1998 alustas Fantaasia liiklust liinil Tallinn–Helsingi.
Uus liin
13. oktoobril 1997 avas Hansatee uue liini. Bahama lippu kandnud ro-pax-laev Marine Evangeline sõitis liinil Paldiski–Kapellskär, mis andis tõuke nii Paldiski Lõunasadama kui ka mõnd aega soikunud tegevusega Kapellskäri sadama arengule. Liini käigushoidmiseks loodi tütarettevõtted Hansaliin ja Tallink Sverige. Sellel liinil osutus võimalikuks teha ööpäeva jooksul edasi-tagasireis. Hansatee Grupp ostis selle laeva hiljem ära: Eesti lipp heisati 10. augustil 1998 ja laev sai uueks nimeks Kapella.
Kiirlaevad
1997. aastal ostis Hansatee katamaraani Sleipner, millele pani nimeks Tallink Express I. Laev asus liinile Tallinn–Helsingi aprillis.
Aprillis 1999 alustas liiniliiklust Tallink Autoexpress. See autotekiga katamaraan oli suurem ja ilmastikukindlam. Juunis 2001 lisandus katamaraan Tallink Autoexpress 2.
Hoopis teist tüüpi olid aastal 2004 Tallinna–Helsingi liinile lisandunud ühekerelised autotekiga kiirlaevad Tallink Autoexpress 3 ja Tallink Autoexpress 4.
Stockholmi liin
1990. aastal alustatud Tallinna–Stockholmi liini operaatorfirma Estline ei jõudnud oma tegevusajal kasumisse. Hansatee võttis Tallinna–Stockholm liinil sõitnud kahe parvlaeva – Regina Baltica ja Baltic Kristina – rendilepingud 2000. aasta lõpus üle ning andis liini haldamise Rootsis üle ettevõttele Tallink Sverige. Estline läks 2001. aastal pankrotti.
Uued laevad
30. augustil 2000 kirjutasid Hansatee Grupi juhatuse esimees Enn Pant ja Soome laevatehase Aker Finnyards president Kari Airaksinen alla lepingule uue parvlaeva ehitamiseks. Sellest pidi saama esimene Eesti reederi jaoks ehitatud reisilaev Eesti merendusajaloos.
Laev lasti vette detsembris 2001 ja verinoor ristiema Nele Helen Pant nimetas selle Romantikaks. Laev valmis mais 2002 ning alustas 21. mail liiklust liinil Tallinn–Helsingi.
Romantika sõsarlaev Victoria I (ristiema Ilon Wikland) valmis 2004. aastal ning alustas 20. märtsil liiklust liinil Tallinn–Stockholm. Pärast Eesti ühinemist Euroopa Liiduga, mis kaotas laevadelt tax-free-kaubanduse, lisati sellele liinile sissesõit Maarianhaminasse, sest Ahvenamaa liinidel jäi tax-free-kaubandus alles.
Kolmas selle seeria laev Galaxy (ristiema Johanna-Iisebel Järvelill) ehitati eelmistest pikem, mis võimaldas niihästi kajuteid kui ka muid reisijaruume lisada, samuti lisas see pikkust autotekile. Kui eelmised kaks uut reisilaeva olid valged, siis Galaxy sai enneolematu väliskujunduse eesti kunstniku Navitrolla jooniste järgi. Galaxy alustas liiklust liinil Tallinn–Helsingi aprillis 2006. Sellelt liinilt vabanenud Romantika paigutati liinile Tallinn–Stockholm.
Kaks järgmist parvlaeva olid juba Galaxy sõsarlaevad. 2008. aastal valminud Baltic Princess (ristiema Eva Hanschmidt) alustas liiklust liinil Tallinn–Helsingi juulis, misjärel Galaxy suunati sellelt liinilt Silja Line'i kaubamärgi all liinile Turu–Stockholm.
Neid parvlaevu turundab Tallink Grupp kaubamärgi Tallink Cruise all.
Uued liinid
Aprillis 2004 käivitas Tallink uue liini Tallinn–Peterburi–Helsingi, millel sõitis enne liikluse algust valgeks värvitud Fantaasia. Liin püsis aasta lõpuni, mil Tallink selle sulges, sest Peterburi sadam kahekordistas sadamatasusid ning viisade hankimine oli reisijaile aeganõudev ja kulukas. 2005. aastal jätkas Silja Line Tallinna–Peterburi liini Finnjetiga ja Helsingi–Peterburi kruiise Silja Operaga, kuid lõpetas juba septembris. See liin ei ole edu toonud ka Soome laevafirmale Stella Lines, kuid 2010. aasta aprillis alustas Peterburi–Helsingi liinil liiklust Venemaa ettevõtte Inflot Worldwide tütarettevõte Soomes.
Kui aastail 2002–2005 Riia–Stockholmi liinil tegutsenud Rigas Juras Linija pankrotti läks, oli liin mingil määral sisse sõidetud. Läti Transpordiministeerium pidas läbirääkimisi teiste laevafirmadega selle liini taaskäivitamiseks ning jõudis kokkuleppele Tallinkiga. Aprillis 2006 avas Tallink liini Fantaasiaga. Järgmisel aastal asendati Fantaasia Regina Balticaga. Suveks lisandus liinile ka Vana Tallinn ning reisida sai iga päev. 2008. aastal asendati Vana Tallinn Silja Festivaliga ning 2009. aastal Regina Baltica Romantikaga.
Uued kiired parvlaevad
pisi|[[Star (laev)|Star 2013. aastal]] Põhimõttelise muutuse kiirlaevaliikluses Tallinna–Helsingi liinil, kus käesoleval sajandil konkureeris neli laevafirmat kokku 11 kiirlaevaga, tõi Tallinki kiire parvlaeva Star valmimine 2007. aastal. Kui 2008. aasta kevadel valmis ka Superstar, taandusid sügisel kiirlaevakonkurentsist kaks laevafirmat – Nordic Jetline ja SuperSeaCat. Ka Tallink ise loobus oma neljast kiirlaevast.
Veebruaris 2015 sõlmis Tallink lepingu veel ühe kiire parvlaeva ehitamiseks laevatehasega Meyer Turku. Laev maksis 230 miljonit eurot ja valmis jaanuaris 2017. Laevale nime leidmiseks kuulutati välja nimekonkurss, mille võitis nimi Megastar.
2019. aastal sõlmis Tallink lepingu uue kiire parvlaeva ehitamiseks, mis valmis 2022. aasta lõpus. Nimekonkursil valiti laeva nimeks MyStar.
Tallink Grupp börsil
Tallink Groupil on noteeritud 743 569 064 aktsiat. Aktsiad on noteeritud alates 9. detsembrist 2005 Tallinna börsi põhinimekirjas ja 3. detsembrist 2018 Helsingi börsi keskmise suurusega ettevõtete segmendis.
Tallink Grupi aktsia lühinimi Tallinna börsil on TAL1T. Helsingi börsil on Tallink Grupi aktsia nimi AS TALLINK GRUPP FDR. Tallink Grupi aktsia hind on olnud viimastel aastatel languses tulenevalt koroonapandeemia mõjudest. 2020. aastal –24% ja 2021. aastal –11,26%. Nasdaq Balti börsi põhinimekirja aktsiatest langes nimetatud kahel aastal Tallinki väärtus enim.
4. novembril 2022 oli Tallink Grupi turuväärtus 366,6 miljonit eurot. Sellega on Tallink Grupp Nasdaq Balti börsi suuruselt kaheksas ettevõte. Tallinna börsil on tegemist suuruselt viienda ettevõttega. Enne koroonakriisi oli Tallink Tallinna börsi suurima turuväärtusega ettevõte.
Tegemist on ühe aktiivsemalt kaubeldava aktsiaga Nasdaq Balti börsil. 2021. aastal oli Nasdaq Balti börsil vaid viie aktsia kauplemiskäive suurem kui Tallinkil.
=== Suurimad aktsionärid ===
IPO
Tallink Grupp avalikustas aktsiate esmase avaliku pakkumise prospekti 18. novembril 2005. Pakkumise periood oli 21. novembrist – 1. detsembrini. Pakkumise raames pakuti kuni 34 090 909 Tallinki lihtaktsiat Eesti, Soome ja rahvusvahelistele institutsionaalsetele investoritele ning Eesti ja Soome avalikkusele, sealhulgas Tallinki ja tema tütarettevõtete töötajatele ning nõukogu ja juhatuse liikmetele. Pakkumise raames emiteeris Tallink 26 500 000 uut Aktsiat ning Tallinki aktsionärid olid valmis müüma kuni 7 590 909 olemasolevat Aktsiat.
Neist 26,5 miljonit olid uued aktsiad ja 5 miljonit seniste aktsionäride müüdud aktsiad. Rahvusvaheliste kutseliste investorite kõrval oli aktsiaid märkinud üle 16 000 Eesti ja üle 1000 Soome jaeinvestori.
Silja Line'i ost
2006. aasta suvel ostis Tallink Grupp Soome laevandusettevõtte Silja Line, tehingust jäid välja SuperSeaCati kiirlaevad ja Silja Line'i kruiisilaev Silja Opera. Sellega seoses võttis Tallink Grupp välismaal kasutusele kaubamärgi Tallink Silja, kuid kasutusse jäid ka senised kaubamärgid Silja Line ja SeaWind Line.
Tallinki on hiljem loobunud kaubamärgi SeaWind Line kasutamisest ning lõpetab eraldi kaubaveo liinil Turu–Stockholm. Sea Wind sai jaanuaris 2015 Eesti lipu ja asus täiendava ro-pax-laevana liinile Tallinn–Vuosaari. Soomes tegutseb Tallinki tütarettevõte Tallink Silja Oy ja Rootsis Tallink Silja AB.
Saksamaa liini ost
2006. aasta kevadel ostis Tallink Grupp kolm Superfast-seeria laeva – Superfast VII, Superfast VIII ja Superfast IX –, mis olid sõitnud liinil Hanko–Rostock. Tallink lisas sellele liinile esmalt Paldiski Lõunasadama, hiljem asendas Hanko Helsingi Läänesadamaga ja Paldiski Tallinna Vanasadamaga. Pärast Vuosaari sadama valmimist hakkas Helsingi–Rostocki liin väljuma sealt ning Tallinn oli muutunud mittevajalikuks pärast kiirete parvlaevade valmimist. 2010. aasta talveks see vähenenud kaubamahuga ja kütusekulukate laevadega liin peatati ning liiklust jätkati aprilli lõpus. Järgmisel aastal lõpetati see liin ning renditi Superfast-laevad teistele laevafirmadele ning müüdi hiljem.
Tallinki kaubamärgi all sõitnud laevad
Nimekiri ei ole täielik
Peeter Paenurm
Peeter Paenurm (sündinud 26. mail 1967 Tallinnas) on eesti vaimulik ja Kaitseliidu peakaplan.
Jelena Dementjeva
right|222px|thumb|Jelena Dementjeva, jaanuar 2007 right|222px|thumb|Jelena Dementjeva 2006. aasta USA lahtistel meistrivõistlustel Jelena Dementjeva (vene keeles Елена Вячеславовна Дементьева) (sündinud 15. oktoobril 1981 Moskvas) on endine Venemaa profitennisist.
Peeter Paenurm
Ta lõpetas aastal 1985 Tallinna 20. Keskkooli. Õppis 1985–1995 Usuteaduse Instituudis. Ordineeriti 11. detsembril 1991 aseõpetajaks, õpetajaõigused sai 29. mail 1995. Magistriõpingud Helsingi (1997–2004) ja Tartu Ülikoolis. Kaplanikoolitus 1997 (KOK-2). Haapsalu Wiedemanni gümnaasiumi usundiõpetuse õpetaja 1990–1992. EELK UI liturgika lektor 1996 – 1998, 2001 – 2004. Viljandi Kultuuriakadeemia liturgika õppejõud 2002 – 2003
Isiklikku
Peeter Paenurm on abielus õpetaja, nõustaja ja koolitaja Mari Paenurmega (s. Raudsik), peres kasvab tütar Maarja Engel (s. 2003) ja kaks poega; Jaagup Martin (s.2005), Johannes Oskar (s.2007). Peeter Paenurm on ema poolt pärit Salumäede suguvõsast, kus on teisigi vaimulikke (vanaisa Eduard Salumäe, onud Ivar-Jaak Salumäe, Tiit Salumäe ja Mart Salumäe). Abikaasa Mari Paenurme vanemad on Heino Raudsik (1929–1979), omaaegne tuntud Tartu Kalevi korvpallur ning näitleja ja teatripedagoog Sirje Raudsik (1935–2022).
Jelena Dementjeva
Esimese rahvusvahelise turniiri mängis ta 13-aastaselt, profiks hakkas 1998. Sydney olümpiamängudel jõudis ta üksikmängus finaali ja kaotas seal Venus Williamsile. 2008. aasta olümpiamängudel võitis ta naisüksikmängus olümpiakulla.
29. oktoobril 2010 teatas ta sportlaskarjääri lõpetamisest.
Parimad tulemused suure slämmi turniiridel
Ta on olnud kaks korda suure slämmi turniiril finaalis, mõlemad 2004. aastal. Prantsusmaa lahtistel meistrivõistlustel kaotas ta kaasmaalasele Anastassija Mõskinale 1:6, 2:6 ning USA lahtistel meistrivõistlustel samuti kaasmaalasele Svetlana Kuznetsovale 3:6, 5:7.
Keefir
pisi|Keefir klaasis Keefir ehk kefiir on täis- või poolkooritud piim, mida on kääritatud mitme bakteriliigi ja pärmiga. Hapuka maitsega keefir on pisut gaasiline ja selles leidub vähesel määral (tavaliselt 1–2%) alkoholi.
Valmistamine
Keefiriseene moodustavad kääritavad pärmid (Saccharomyces kefir ja Candida kefir) ning bakterid (Lactobacillus caucasicus, Lactobacillus casei, Lactococcus lactis subsp lactis ja Streptococcus diacetilactis). Bakterid toodavad piimhapet, mis annab keefirile selle iseloomuliku maitse. Pärm teisendab laktoosi süsihappegaasi ja alkoholi seguks. Keefiri alkoholisisaldus konsistents ja viskoossus sõltuvad kääritamise kestusest.
Toime
Keefir põhjustab tarbimisel allergiat oluliselt vähem kui piim, kuna hapnemise käigus kalgenduvad piimavalgud, mis enne joogi lõplikku valmimist mikroorganismide ensüümide poolt juba osaliselt lõhustatakse. Et tegemist on happelise joogiga (keefiri pH jääb vahemikku 4,2–4,6), siis on joogil seedenäärmete tegevust ergutav toime, mis mõjub positiivselt neile, kes kannatavad mao alahappesuse all.
Ajalugu
Väidetavalt pärineb keefir Elbruse jalamil asuvast mägikülast. Palju aastaid osati keefiri valmistada ainult Osseetias ja Karabahhias. Legendi järgi andis keefiriseened mägilastele prohvet Muhamed.
Eero Endjärv
Eero Endjärv (sündinud 24. jaanuaril 1973 Tallinnas) on eesti arhitekt.
Põhihariduse omandas Eero Endjärv Tallinna 17. Keskkoolis aastatel 1980–1988 ning keskhariduse Tallinna 43. Keskkoolis aastatel 1988–1991. Aastatel 1991–1995 õppis Eero Endjärv Tallinna Tehnikaülikoolis ehituse erialal (jäi lõpetamata). Kõrghariduse arhitektuuri erialal omandas ta Eesti Kunstiakadeemia arhitektuuri- ja linnaplaneerimise osakonnas aastatel 1995–2001.
Eero Endjärve tuntumad tööd on elamu Otepääl, Tallinna Ülikooli uus hoone, Viimsi Kool ja Tallinna Tehnikaülikooli Raamatukogu.
Eero Endjärv on Eesti Arhitektide Liidu liige alates 2006. aastast.
Wignehies
pisi|tühi|Wignehies' kool
Alexander Philipp von Saltza
Alexander Philipp von Saltza (vene: Александр Иванович (Филиппович) Зальца), (29. mai (vkj 18. mai) 1757 Hõbeda mõis – 14. november (vkj 2. november) 1821 Tallinn) oli baltisaksa poliitik. Parun.
Alexander Philipp von Saltza sündis Hõbeda mõisniku Philipp Johann von Saltza ja Fabiana Helena Renata von Wrangelli pojana.
Talle kuulusid Hõbeda ja Andja mõis.
Parun Alexander Philipp von Saltza on maetud Mõigu kalmistule.
Perekond
Alexander Philipp von Saltza abiellus 1786. aastal Fabian Ernst Stael von Holsteini tütre Agneta Johannaga (1770–1832). Abielust sündisid:
Javier Saviola
Javier Pedro Saviola (sündinud 11. detsembril 1981 Buenos Aireses) on Argentina endine jalgpallur, Argentina jalgpallikoondise ründaja. Tema hüüdnimi on El Conejo (hispaania keeles 'küülik').
River Plate
Saviola tegi debüüdi River Plate meeskonnas 1998. aastal, kui ta oli 16-aastane.
Ta aitas Riveril võita 1999. aasta Apertura ja 2000. aasta Clausura meistrivõistlused. 18-aastaselt sai temast noorim mängija Argentina kõrgliiga ajaloos, kes on võitnud parima väravalööja auhinna; endine rekord kuulus Diego Maradonale.
Barcelona
vasakul|pisi|184x184px|Saviola mängimas Barcelona meeskonnas 2001. aastal ostis Hispaania kõrgliiga klubi Barcelona Saviola 15 miljoni naela eest.
Järgmise kahe hooajaga lõi ta liigas Barcelona meeskonnas 27 väravat.
Saviola saadeti 2004. aasta suvel laenuks Prantsusmaa kõrgliiga klubisse AS Monaco.
2005–06 hooajal ei mahtunud ta toonase Barcelona peatreeneri Frank Rijkaardi plaanidesse ning anti laenuks Hispaania klubile Sevilla. Kuue löödud väravaga aitas ta Sevillal võita Euroopa Liiga, samuti lõi ta liigas üheksa väravat.
Saviola naasis Barcelonasse 2006–07 hooajaks. Ta mängis La Ligas 18 mängu ja lõi viis väravat. Kübaratriki tegi ta ka Copa del Rey kohtumises Deportivo Alavési vastu.
Madridi Real
10. juulil 2007 liitus Saviola Barcelona põlise rivaali Madridi Realiga. Ta mängis Realis enamasti ainult karikamänge või pääses platsile vahetusest liigamängudes.
Kokku mängis ta Madridi klubis 28 mängu ja lõi viis väravat.
Benfica
Saviola siirdus 2009. aastal Portugali klubisse SL Benfica. Portugali klubi maksis tema eest viis miljonit eurot.
Ta mängis klubis kolm hooaega, mille jooksul tegi ta kaasa 120 kohtumist ja lõi 39 väravat. Ta aitas Benfical võita 2009–10 hooaja Primeira Liga.
Hilisem karjäär
Oma karjääri jooksul mängis Saviola veel Hispaania kõrgliiga klubis Málaga, Kreekas Olympiakóses ja Itaalias Veronas.
30. juunil 2015 liitus ta kunagise koduklubiga River Plate. Saviola lõpetas oma jalgpallurikarjääri 34-aastaselt.
Koondisekarjäär
Argentina jalgpallikoondises on Saviola mänginud 39 mängu ja löönud 11 väravat.
Koondises debüteeris Saviola 16. augustil 2000 kohtumises Paraguay meeskonnaga.
Ta on Argentina särgis tulnud 20-aastaste maailmameistriks ja olümpiavõitjaks 2004. aasta suveolümpiamängudel Ateenas.
Argentinat on ta koondisega esindanud ka 2006. aasta maailmameistrivõistlustel.
Klubid
pisi|Saviola esitlemisel [[SL Benfica|Benifca mängijana]]
Willies
Willies on vald Põhja-Prantsusmaal Nordi departemangus Fourmies' kantonis.
2010.–2011. aasta maailma karikasari suusahüpetes
2010.–2011. aasta maailma karikasari suusahüpetes on 32. ametlik maailma karikasarja hooaeg, mis algas 27. novembril 2010 Kuusamos Soomes. Hooaja jooksul hüpati 26 individuaal- ja viiel meeskondlikul etapil. Viimane etapp toimus 20. märtsil 2011 Planicas Sloveenias.
Orson Welles
Ta sai kuulsaks massipsühhoosi vallandanud raadiokuuldemänguga "Maailmade sõda" (1938), misjärel ta kutsuti Hollywoodi.
Teda mäletatakse tänu tema innovatiivsele tööle nii filmis, teatris kui ka raadios – teatris oli tema silmapaistvamaks tööks Shakespeare'i näidendi "Julius Caesar" lavastus "Caesar" Broadwayl 1937. aastal, raadios 1938. aasta legendaarne raadiokuuldemäng "Maailmade sõda" ja filmis "Kodanik Kane" ("Citizen Kane"), mida peetakse üheks kõigi aegade parimaks filmiks.
"Kodanik Kane" tõi talle Oscari parima algupärase stsenaariumi kategoorias. 1970. aastal pälvis ta au-Oscari elutöö eest. 1975. aastal tunnustati teda Ameerika Filmiinstituudi elutööauhinnaga. 1999. aastal valis Ameerika Filmiinstituut Wellesi (100 Years...100 Stars) Ameerika 20. sajandi suurimate meesnäitlejate seas 16. kohale.
Nortt
Nortt on 1995. aastal algust teinud Taani ühemehe black/doom metal bänd.
Armeenia riigipeade loend
Tabelis on ka Armeenia riigipead aastatel 1918–1925, keda ei nimetatud presidendiks.
Laura Prepon
Laura Helene Prepon (sündinud 7. märtsil 1980 New Jersey) on USA filminäitleja. thumb|püsti|vasakul|Laura Prepon
Kaali kraater
pisi|Kaali kraater pisi|Kaali kraater aastal 2007 pisi|Kaali kraater kevadise suurvee ajal, 2010
Kaali kraater on meteoriidi langemisest ja sellele järgnenud plahvatusest tekkinud kraater Saaremaal Kaalis (Kuressaarest 20 km kirdes). Lisaks 110-meetrise läbimõõduga peakraatrile on selle juures veel 8 väiksemat kraatrit.
Kõige uuemate ja täpsemate mõõtmistulemuste kohaselt hinnatakse kraatrite tekkeajaks 1530–1450 eKr.
Kaali kraatri juurde on rajatud Kaali külastuskeskus.
Kirjeldus
Kaali kraater on 3 meteoriidikraatrist koosneva kraatrivälja peakraater. Kraatri läbimõõt on 110 m ja sügavus 22 m ning kraatrit ümbritseb 4–9 m kõrgune vall, mis koosneb plahvatusel ülespaiskunud kivimeist ja setteist. Siseveerul paljanduvad aluspõhjast plokkidena lahti murdunud ja kaldu või püstasendisse paiskunud dolomiidikihid. Kraatris asub Kaali järv, mille läbimõõt on veeseisust olenevalt 40–60 m.
Kaali kraatri vanust on korduvalt dateeritud ja saadud erinevaid tulemusi. Üks viimaseid dateeringuid, mis lähtub iriidiumi sisaldusest ümbritsevate rabade turbas, annab kraatri vanuseks ligikaudu 2400...2800 aastat. Varem on kraatri vanuseks pakutud 3500 ja isegi 7500 aastat. Kõik dateeringud on saadud erinevatel meetoditel. Hilisemad söeproovide radiokeemilised analüüsid on kokkupõrke dateeringuks andnud 700 +/-200 aastat eKr (geoloog Ago Aaloe andmetel). See dateering sobib paremini kajastustega naaberrahvaste kultuuris, religioonis ja muistendites, asetades sündmuse ajalooliselt arenenud perioodi.
Meistriliiga 1997/98
Meistriliiga 1997/98 võitis ja tuli seega 1998. aastal Eesti jalgpallimeistriks FC Flora.
Pähklipuulised
Perekonnad
Alamsugukond Juglandoidea
Triibus Platycaryeae
Triibus Juglandeae
Alamtriibus Caryinae
Alamperekond Juglandinae
Meistriliiga 1997/98
Hooaja eel
Viljandi JK Tulevik, kellest sai Tallinna FC Flora tütarklubi, võttis üle Lelle SK (samuti Flora tütarklubi) koha meistriliigas kui ka terve koosseisu mängijaid. FC Flora tütarklubi FC Lelle, mis ostis välja Tallinna JK Valli koha Meistriliigas, asendati Lelle SK-ga. FC Lelle jätkas II liigas.
Hooaja eel võttis Tallinna FC Marlekor uueks nimeks Tallinna FC TVMK.
Hooaja teine pool
Meistriliiga eelvooru kuus esimest meeskonda pääses finaalturniirile, kus neile arvestati lisaks pooled eelvoorus võidetud punktid. Kaks viimast, Jõhvi JK Eesti Põlevkivi ja Lelle SK pidasid Esiliiga nelja parima meeskonnaga (Tallinna JK Vall, Maardu FK Olümpia, Tallinna JK Dokker (üleminekuturniiril kandis nime Viljandi JK Dokker ja meeskond koosnes täielikult Viljandi mängijatest) ja Tartu JK Merkuur üleminekuturniiri, kus tulid esimese kahe hulka.
1998. aasta kevadel ostis Aivar Pohlak ära Tallinna JK Valli ja Tallinna JK Dokkeri ja täitis need Tallinna FC Flora süsteemi jalgpalluritega. Tallinna JK Dokker kandis üleminekumängudel nime Viljandi JK Dokker, ning koosnes täielikult Viljandi JK Tuleviku kohalikest noormängijatest. Tallinna JK Dokker-i asemel jätkas järgmisel hooajal uus FC Flora tütarklubi FC Valga ja Tallinna JK Valli asemele tõusis Esiliigasse teine uus FC Flora tütarklubi FC Kuressaare.
Finaalvooru mängutulemused
''Kõik mängud toimusid 1998. aasta kevadel'' 1Kodu meeskond on vasakus tulbas. Värvid: Roheline = Kodu meeskonna võit; Kollane= viik; Punane = võõrsil meeskonna võit.
mängutulemused
''Kõik mängud toimusid 1997. aasta sügisel'' 1Kodu meeskond on vasakus tulbas. Värvid: Roheline = Kodu meeskonna võit; Kollane= viik; Punane = võõrsil meeskonna võit.
Edukamad väravakütid
Eelvoorus ja Finaalturniiril löödud väravad.
Üleminekuturniiri väravad''
Kaali kraater
Kirjeldus
Kaali kraater on teadaolevatest Euroopa noorim suur meteoriidikraater, kui jätta kõrvale pisimeteoriitide tekitatud jäljed maapinnal.
Mõned vesiroosid, mis järves kasvavad, on sinna istutatud 2006. aastal.
Reostamine
Aastal 2007 on täheldatud tendentsi, et sealkandis toimuvate pulmade käigus reostavad pidulised Kaali kraatrit.
Kaali järv kohapärimuses
Henriku Liivimaa kroonikas on mitmes kohas avaldatud kohamuistend, mille järgi eestlaste jumal Tharapita saabus Maale Ebavere mäe juurest ja maandus Saaremaal. Arheoloogilistel kaevamistel on avastatud kultusehitisi – ringikujulised müürid peakraatri ümber. Samuti on avastatud kraatrist muinasesemeid. Eesti Rahva Muuseumi kogudes on rahvalaulud, kus räägitakse Saaremaa põlemisest ja mida teadlased seostavad mitte tavaliste tulekahjude, vaid edasiantud kujundite tõttu Kaali meteoriidiga.
Matthias Johann Eiseni muistendikogumikus "Esivanemate varandus" avaldatud kohamuistendi järgi oli Kaali järve kohal mõis, kus mõisahärra tosinast lapsest kõige vanem ja kõige noorem – poeg ja tütar – soovisid omavahel abielluda. Kirikuõpetaja ütles, et see on võimalik ja laulatas nad mõisas ära. Pärast laulatuse talitamist ei jäänud kirikuõpetaja pulmapeole, vaid kiirustas koju, käskides kutsaril kiiresti sõita ja keelates tal tagasi vaadata. Kutsar vaatas keelust üle astudes tagasi ja selsamal silmapilgul, kui ta tagasi vaatas, nägi ta mõisa vajumas maa sisse. Järele jäänud suur järsk auk, milles vesi alati sees on. Muistendi järgi tuleb mõis järves nähtavale iga aasta samal päeval, kui mõis ära vajus ja kaob mõne minuti pärast taas. Eiseni avaldatud tekst põhineb Valjala kihelkonna Lõve vallast kogutud muistendil, mille on saatnud J. Ratas 1896. aastal.
Kaali järve käsitlusi teaduses ja kultuuris
Aastal 2003 valmis Urmas E. Liivi populaarteaduslik dokumentaalfilm "Kaali saladus". ("Päikese kodu" ). Karja kiriku laes on näha imelikke märke, mis teadlased on arvanud kujutavat vigase jalaga päikest ja seostanud seda Kaali meteoriidiga.
Kaali kindlustatud asula
1970. aastal avastati meteoriidikraatri kirdenõlval muinasaegne kindlustatud asula.
Fašing
Fašing (saksa Fasching) on vastlakarneval Saksamaal ja Austrias.
Veebruari või märtsi jääv karnevaliaeg enne suurt paastu paljudes katoliiklikes maades jm, 7 nädalat enne ülestõusmispühi (viimane 1. täiskuu pühapäeval peale kevadist pööripäeva) - eesti vaste vastlad. Lõppeb tuhkapäevaga. Seostub kristuseelsete talve peletamise kommetega. Tehakse rongkäike, loobitakse konfetti, peetakse kõnesid, peetakse komödiantide võistlusi, Ning tehakse kõik muud, mida muul ajal ei ole eriti sünnis teha. Rongkäigus osalejate kohti (asetust) müüakse kalli raha eest (küla või linna siseselt), samuti müüakse rongkäigus osalejate mundreid (meenutavad ürgvanu soldatite mundreid koos kulla ja karraga). Naistel ja neidudel on eriliselt huvitavad(kaunid) mundrid.
Jena romantikud
Jena vararomantikute ringi kuulusid vennad Friedrich Schlegel ja August Wilhelm Schlegel, Novalis ning Ludwig Tieck. Grupi nimetus tuleneb Jena linna nimest Saksamaal.
1798. aastal asutasid August Wilhelm ja Karl Wilhelm Friedrich Schlegel kirjandusajakirja Athenaeum, mida jõudis ilmuda kuus numbrit.
Jena romantikud algatasid filosoofilise kallakuga kirjanduskriitika ja kirjandusajaloo. Klassikalisteks said A. W. Schlegeli William Shakespeare'i draamateoste tõlked ja Ludwig Tiecki tõlgitud Miguel de Cervantese "Don Quijote".
1804. aastaks oli grupp lagunenud.
Natalja Andreitšenko
Natalja Andreitšenko (vene Наталья Эдуардовна Андрейченко; sündinud 3. mail 1956 Moskvas) on vene filminäitleja.
Aastail 1973–1977 õppis ta Üleliidulises Kinematograafiainstituudis filminäitleja erialal. Tema juhendajateks olid Sergei Bondartšuk ja Irina Skobtseva.
Tema läbimurre filmimaailmas toimus aastatel 1978–1979, kui ta mängis Andrei Kontšalovski filmis "Siberiaad". Samuti on ta mänginud Leonid Kvinihidze muusikafilmis "Hüvasti, Mary Poppins" ja Pjotr Todorovski filmis "Sõjaväljaromaan".
Natalja Andreitšenko oli abielus Austria näitleja ja filmilavastaja Maximilian Schelliga. Neil on tütar Nastassja Schell.
Andri Kirsima
Põhihariduse omandas Andri Kirsima Tallinna 7. Keskkoolis ja keskhariduse Tallinna Ehitus- ja Mehaanikatehnikumis. Arhitektuuri õppis Tallinna Kunstiülikoolis aastatel 1990–1995.
Aastatel 1990–1991 töötas Andri Kirsima tehnikuna riiklikus projekteerimisinstituudis Eesti Tööstusprojekt ja 1993–1994 arhitektuuribüroos Urbel&Peil OÜ. Alates 1994. aastast töötab A. Kirsima enda asutatud arhitektuuribüroos Arhitektuuristuudio Kirsima ja Niineväli OÜ.
Andri Kirisma loomingu moodustavad peaasjalikult ühepere- ja korterelamud. Suurematest ühiskondlikest hoonetest on tema projekteeritud Rapla bussijaam, Coca Cola Plaza paljusaaliline ehk kobarkino ja Marienthali Ärikeskus Mustamäel.
Andri Kirsima on Eesti Arhitektide Liidu liige alates 1999. aastast.
Glehni loss
pisi|Glehni lossi (Hohenhaupti lossi) vaade lõunaküljelt pisi|Glehni lossi vaade põhjaküljelt pisi|Hoone [[Vana-Mustamäe tänav 69 / Torni tänav 18. Paikneb Nikolai von Glehni esimese eluaseme vundamendil, mis valmis enne lossi. Hoone oli Šveitsi stiilis maja kõrge kivivundamendi, kaugele väljaulatuva katuseräästa ja ümber kogu maja kulgeva lahtise rõduga. Hoone seinale on paigutatud mälestustahvel]]
Glehni loss (Hohenhaupti loss) on kahekorruseline krohvimata paehoone Mustamäe nõlval Tallinnas Nõmme linnaosas. Paikneb Glehni parkmetsas Nõmme-Mustamäe maastikukaitseala edelaosas Tallinna Tehnikaülikooli kinnistul aadressil Vana-Mustamäe tänav 48.
Ajalugu
Loss kuulus Jälgimäe mõisa Mustamäe kõrvalmõisa ja valmis 1886. aastal Nikolai von Glehni projekti järgi. Lossi vundamendi ehitas Glehn üksi, hiljem kasutas ka vangide tööjõudu. Iga päev kell 12 andis ta mõnest Richard Wagneri ooperist pärineva pasunasignaaliga märku lõuna algusest. Hoone ümber on rajatud park ning püstitatud ehitisi (Palmimaja 1900–1910; Vaatetorn ehk Tähetorn 1910) ja skulptuure ("Kalevipoeg" 1908, 1990; "Krokodill" 1908).
Kuigi lossihoone taastamise juures püüti säilitada selle esialgset ajaloolist ilmet, ei olnud tegemist lossi taastamisega selle esialgsel kujul, vaid rekonstrueerimisega, mille juures lähtuti lossi eeldatavast kasutusest. Näiteks lisati lossile veel üks korrus. Seetõttu kasvas ehitustööde maht ja kulus esialgu arvatust rohkem aega ja vahendeid.
Renoveeritud loss avati pidulikult 24. märtsil 1977 ning seal hakkas paiknema Tallinna Polütehnilise Instituudi klubi hoone (nüüdne Tallinna Tehnikaülikooli kultuurikeskus). Majast ja kultuurist valmis 1979. aastal dokumentaalfilm "Tudengiloss".
Aastast 1997 on Glehni loss muinsuskaitse all.
Kujutamine kunstis
Lossi ümbruses on filmitud Lenfilmi mängufilmi Sherlock Holmesi ja doktor Watsoni seiklused: Baskerville'ide koer (Приключения Шерлока Холмса и доктора Ватсона: Собака Баскервилей, 1981) episoodid, mis kujutatavad Baskerville Halli välisvaadet (teise võttekohana oli kasutusel Maarjamäe lossi ümbrus).
LOT Polish Airlines
pisi|LOT Airlinesi sihtkohad 2017. aasta lõpuks. Kollane- Poola ja Sinine- sihtriigid LOT Polish Airlines (LOT; Polskie Linie Lotnicze LOT) on Poola rahvuslik lennukompanii, mille kodulennuväli on Varssavi lennujaam. Asutatud 1929, on LOT üks maailma vanimaid tegutsevaid lennufirmasid.
Ajalugu
Lennukompanii asutas Poola valitsus 1. jaanuaril 1929 olemasolevate siselende sooritavate firmade Aero ja Aeroloti baasil. Tegevust alustas firma juba 2. jaanuaril. Esialgu kasutati lennukeid Junkers F.13 ja Fokker F.VII. Esimene rahvusvaheline lend tehti 2. augustil 1929 Viini.
Sihtkohad
LOT Polish Airlinesi sihtkohad seisuga juuli 2010:
Lennukipark
thumb|[[Boeing 737-500]]
Koodijagamine
LOTil on koodijagamise lepingud järgnevate lennufirmadega (2010. aasta jaanuari seisuga):
* – Star Alliance'i liikmed
Sedimentoloogia mõisteid
Siin on loetletud sedimentoloogia, litoloogia ja meteoriitikaga seotud mõisteid; ka kulutuse ja murenemisega seotu kuulub siia.
Motoorne afaasia
pisi|[[Broca keskus on ekspressiivse kõnehäire põhiline substraat]] Motoorne afaasia ehk Broca afaasia on ekspressiivne kõnehäire, mida kutsub esile kahjustus või arenguhäire inimese aju eesosas põhiliselt vasakpoolses alumises otsmikupiirkonnas (Broca keskuses (Brodmanni ala 44 ja Brodmanni ala 45)).
Kahjustuse põhjus võib olla südame-veresoonkonna haigus, kasvajad ja metastaasid, entsefaliit ja subduraalne hematoom.
Termin "Broca afaasia" tuleneb prantsuse neuroloogi Paul Broca nimest.
Haiguspilt
Äärmuslikel juhtudel suudab patsient välja öelda ainult ühe sõna. Kõige tuntum juhtum on Paul Broca patsient Leborgne, keda hüüti "Tan", sest see oli ainus silp, mida ta suutis välja öelda. Isegi säärastel juhtudel võivad säilida kindlalt pähe õpitud kõnefragmendid: näiteks suudavad mõned patsiendid lugeda ühest kümneni, kuid tavalise kõne sees numbreid öelda ei oska.
Sõnadest arusaamine on üldiselt säilinud, kuigi süntaksist ja fraasistruktuurist sõltuv tähendusetõlgendus on oluliselt kahjustatud. Keerukama ehitusega, näiteks passiivse konstruktsiooniga lauseid tõlgendatakse valesti. Suhteliselt hea arusaamisvõime tõttu on patsiendid oma häirest sageli hästi teadlikud ning kannatavad selle all väga.
Haruldasemad sümptomid on tundlikkuse kaotus, suu ja keele apraksia ning hemiparees.
Paranenud patsiendid ütlevad, et nad teadsid, mida nad öelda tahavad, kuid ei osanud end väljendada. Sageli esineb jääknähte.
Snoop Dogg
Calvin Cordozar Broadus Jr. (artistinimega Snoop Dogg; sündinud 20. oktoobril 1971) on Ameerika Ühendriikide räppar, laulja, plaadiprodutsent ja näitleja.
Lapsena pani ema talle Calvini lemmikmultifilmi "Peanuts" tegelase järgi hüüdnimeks "Snoopy". Kui ta alustas produtseerimist võttis ta enda esinejanimeks Snoop Doggy Dogg. 1996. aastal, pärast plaadifirma Death Row Records jätmist ja ühinemist No Limit Recordsiga, muutis ta oma nime Snoop Doggiks.
Ameerika Ühendriikides on tema albumeid müüdud üle 18,5 miljoni.
Lapsepõlv ja kooliiga
Calvin sündis 20. oktoobril 1971 Long Beachil California osariigis. Lapsena sai ta emalt hüüdnimeks Snoopy (koer koomiksi- ja multifilmisarjast "Peanuts"). Ta õppis Long Beachi polütehnilises kõrgkoolis ja kuulus kohalikku jõuku Rollin' 20's Crips. Ta peeti kinni kokaiiniga kaubitsemise eest ning istus pärast kõrgkooli lõpetamist kolm aastat vanglas.
Edu Death Row Recordsiga
Snoop Doggiga hakkas koostööd tegema Dr. Dre. Esimesena tegid nad taustalaulu filmile "Deep Cover" ja siis Dr. Dre debüütsooloalbumile "The Chronic" koos teiste tema endiste Tha Dogg Poundi liikmetega. Snoop Doggi koostöö The Chronicuga oli märkimisväärne.
Samal ajal, kui 1993. aasta augustis toimus Dr. Drega plaadi "The Doggystyle" salvestamine, arreteeriti Snoop Dogg Phillip Woldermariani surma tõttu. Phillip Woldermarian oli rivaalide jõugu liige, kes põletati ja tapeti jõukude vahelises võitluses. Snoop Doggi kaitsesid David Kenner ja tema ihukaitsja McKinley Lee, samal ajal, kui Sean Abramsi (kaasas olev liige džiibis) kaitses Johnnie Cochran. Mõlemad, nii Snoop Dogg kui ka McKinley Lee, mõisteti õigeks. Lee mõisteti õigeks enesekaitse eest. Snoop Dogg jäi kolmeks aastaks raskustesse legaalsete bättlide jaoks juhtumi ümbruses.
Lühifilm Snoop Doggi mõrva kohtuprotsessist, mille nimeks oli "Murder Was the Case", anti välja 1994. aastal.
Hilisemad aastad
thumb|Snoop Dogg esinemas Snoop Doggi kunstipärane stiil liikus kõvast gangsta rap ' ist eemale. 1997. aastal esitas ta Lollapalooza turneel alternatiivrokki ja löi kaasa mitmetes filmides. Peale selle tegeles veel muusikavideote produtseerimise ja juhtimisega nii endale kui ka teistele artistidele. Ta väljastas oma autobiograafia 2001. aastal.
2000. aastal liitus ta Dr. Dre, Ice Cube'i ja Eminemiga albumi "Up In Smoke" turneel.
"Da Game Is to Be Sold, Not to Be Told" oli Snoopi esimese albumi nimi, mis ta No Limiti alt avaldas. Album müüs vaatamata negatiivsetele arvustustele siiski hästi.
2000. aastal juhtis Snoop (nagu ka "Michael J. Corleone") "Snoop Dogg's Doggystyle'i", Hustleri pornograafilist filmi. Filmi, kus oli ühendatud hiphop ja pornograafiline materjal, saatis suur edu ja see võitis 2002. aastal AVN auhindade jagamisel "Aasta kõige paremini müüdud väljalaske" auhinna. 2002. aastal juhtis ta "Snoop Dogg's Hustlaz: Diary of a Pimp" (sel ajal kasutas ta hüüdnime "Snoop Scorsese").
2005. aastal rajas Snoop oma produktsioonifirma Snoopadelic Films. Produktsioonifirma debüütfilm oli "Boss'n Up", mille tegi taevalikuks R&G, peaosas Lil Jon ja Trina.
2002. aastal kuulutas Snoop, et ta annab naistele ja narkootikumidele alla. Hiljem samal aastal andis ta Capitol Recordsi alt välja albumi "Paid tha Cost to Be da Bo$$", mis tõstis esile hittsinglid ja videod nagu "From Da Chuuuch to Da Palace" ja "Beautiful", kus oli peaosas külalisvokaal Pharrell Williams.
2004. aasta 21. mail andis Snoop Dogg sisse lahutuse oma naisest Shante Broadusist ning hakkas taotlema oma kolme lapse – Corde'i, Cordelli ja Cori – hooldusõigust. Hiljem samal aastal tegi ta uuesti koostööd oma vanade sõprade Nate Doggi ja Warren G-ga (213). Nad väljastasid albumi "The Hard Way", mis põhines singlil "Groupie Luv" ja mis saavutas Ühendriikide Billboard 200 albumite edetabelis neljanda koha.
2006. aastal väljastas Snoop Dogg albumi "Tha Blue Carpet Treatment".
Snoop Dogg töötas produtsent JT the Bigga Figgaga dokumentaalfilmi "Mandatory Business" kallal, mille peaosas on Russell Simmons, Spike Lee, Xzibit, Young Buck ja 50 Cent.
Snoop Dogg tegi E-40 ja teiste lääneranniku räpparitega koostööd singli "Candy" videos.
Õigusrikkumisprobleemid
Snoop ja tema partnerid olid kesest vaidlust, ühe kodaniku vägistamisjuhtumi eest, mis juhtus 2003. aasta jaanuaris. Hageja oli 36-aastane jumestuskunstnik Kylie Bell, kes on võitnud Emmy auhinna oma töö eest HBO seriaalis "Six Feet Under". Bell väitis, et ta oli narkouimas seksuaalselt kuritarvitatud Broaduse ja nelja teise poolt. 2004. aasta detsembris, kuu pärast seda, kui Bell andis jälle sisse hagi Snoopi vastu, andis Snoop ta kohtusse, süüdistades teda väljapressimises. Lõpuks Kylie Bell kaotas.
2006. aasta 26. aprillil arreteeriti Snoop Dogg ja tema kaaskonna liikmed Heathrow' lennujaamas "vägivaldse korrarikkumise ja lärmaka riiu pärast". Snoopil ja tema peol ei lubatud siseneda puhketuppa, sest mõned kaaskondlased lendasid esimeses klassis, teised peoliikmed lendasid säästuklassis. Peale seda kui grupp eskorditi välja, vandaalitsesid nad tax free poes, loopides viskipudeleid. Seitse politsei ohvitseri said selles mürglis vigastada. 27. aprillil, pärast ööd vanglas, vabastati Snoop Dogg ja teine mees kautsjoniga, aga ta ei olnud võimeline samal päeval esinema Premier Foods People's kontserdil Johannesburgis.
11. mai, kui Snoop Dogg ilmus Londoni politseijaoskonda, oli teda hoiatatud lärmaka riiu eest, kus ta kasutas ähvardavaid sõnu või käitumist. 15. mail otsustas kodubüroo, et Snoop Doggil tuleks keelata sisenemine Ühendkuningriiki.
Snoop Dogg, Tha Dogg Pound ja The Game on kaevatud kohtusse lava ees olnud fännile kallaletungi eest, 2005. aasta mai Auburni kontserdil "White River Amphitheatreis". Süüdistaja väitis, et teda oli artistide kaaskonna poolt löödud, kui ta lavale joostes oli üritanud Snoopi puudutada. Enne seda, kui ta lavale jõudis, püüdsid Snoopi ihukaitsjad ta kinni ja lõid ta teadvusetuks, kaasa arvatud ka räppar ja produtsent Soopafly.
2006. aasta 29. novembril arreteeriti Snoop Dogg pärast esinemist telesaates "The Tonight Show" marihuaana ja tulirelva omamise eest.
2007. aasta 12. mail arreteeriti ta kell 01:25, peale esinemist P. Diddyga Stockholmi Globe Areenil Rootsis. Snoop Dogg arreteeriti koos naisega, kui paar ütles, et nad "nuusutasid" marihuaanat. Nad arreteeriti ja lasti välja peale nelja tundi, kui nad andsid uriini proovi.
2007. aasta 12. aprillil mõisteti Snoop Dogg viieks aastaks kriminaalhoolduse alla relva ja narkootikumide süüdistuste eest.
Muud
Tema tuntum fraas on "fo' shizzle, ma nizzle" ("for sure, my nigga"). Sellise slängi stiili leiutajaks oli Frankie Smith ja The Gap Band 1980. aastate alguses. Snoop tegi koostööd Tupaci, The Notorious B.I.G.-i ja Mac Drega.
Andrus Kõresaar
Andrus Kõresaar (sündinud 15. juunil 1975 Viljandis) on eesti kunstnik ja arhitekt.
Ta on Arhitektuuribüroo KOKO Arhitektid OÜ partner ja loovjuht.
Andrus Kõresaar lõpetas Viljandis C. R. Jakobsoni nimelise Gümnaasiumi matemaatika-füüsika eriklassi 1993. Kõrghariduse omandas ta Eesti Kunstiakadeemias aastatel 1993–1997 graafika erialal. Aastatel 1995–1996 õppis ta Šveitsis Lucerne University of Applied Sciences and Arts.
1997. aastal töötas Andrus Kõresaar ajalehe Kultuurimaa kunstilise toimetajana ning aastatel 1997–2000 firmas Cool Bars. Alates 2000. aastast on ta OÜ Produktsioonigrupp juhatuse liige ning 2001. aastast arhitektuuribüroo KOKO Arhitektid OÜ partner ja loovjuht.
Koostöös Raivo Kotovi ja teiste KOKO arhitektuuribüroo arhitektidega on Andrus Kõresaar olnud tegev mitme KOKO arhitektuuribüroos valminud projektiga: EXPO 2000 Eesti paviljon Hannoveris, Tallinna Inglise Kolledži spordihoone, Fahle Maja, Tallinna sünagoog, Metro Plaza, Laudsepa töökoda Rotermanni kvartalis, Lennusadam ja Tallinna Teletorn.
Andrus Kõresaar on Eesti Arhitektide Liidu liige alates 2007. aastast.
Taastav jõud
Taastav jõud (ka direktsioonijõud) on keha tasakaaluasendist väljaviimisel tekkiv jõud. Direktsioonijõu olemasolu on võnkumiste tekke hädavajalik tingimus.
Aruba
Aruba on saar ja maa Kariibi meres, kõige läänepoolsem Tuulealustest saartest, Venezuelale kuuluvast Paraguaná poolsaarest põhjas.
Ta moodustab Hollandi, Curaçao ja Sint-Maarteni kõrval ühe Madalmaade Kuningriiki kuuluvatest maadest.
Aruba on üks niinimetatud ABC saartest (Aruba, Bonaire ja Curaçao) ning on neist kõige läänepoolsem ja kõige väiksem.
Saare pindala on 180 km². Maksimaalne pikkus on 30 km ja maksimaalne laius on 9 km.
Rahvaarv on 2010. aasta rahvaloenduse seisuga umbes 101 484. Rahvastiku tihedus on 567 in/km².
Aruba pealinn on Oranjestad.
Reljeef
Saar on valdavalt tasane. Kõrgeim mägi on Jamamota (188 m).
Lääne pool on liivarannad. Ida pool on kohati kaljurand, mille kaljudele tuul ja vesi on andnud veidra kuju.
Kliima
Saar on väga kuiv. Ta asub väljaspool orkaanide vööndit. Aasta läbi paistab päike ja puhuvad jahutavad passaadid. Aruuba asub väljaspool orkaanide liikumispiirkonda.
Taimestik
Kariibi mere saartele iseloomulikku troopikataimestikku on seal vähe.
Staatus
1. jaanuaril 1986 eraldus Aruba ülejäänud Hollandi Antiilidest ja ta sai maa staatuse (status aparte) Madalmaade Kuningriigi koosseisus.
Halduskord
Riigipea on Hollandi monarh, kes määrab ennast esindama kuberneri. Kuberneri ametiaeg on 6 aastat. Kuberner seisab hea kuningriigi üldiste huvide eest ja valvab, et Aruba seadusandlikud ja valitsusorganid ei teeks otsuseid, mis võivad kuningriigi ühtsust kahjustada või on vastuolus Madalmaade Kuningriigi statuudi sätetega või rahvusvahelise õigusega. Täidesaatvat võimu teostab kuberner koos ministrite nõukoguga. Kuberneri aitab nõukogu (Raad van Advies), mis koosneb vähemalt 5 tema poolt nimetatud liikmest ning annab nõu kõikide Aruba normatiivaktide ja kuningriigi seaduste asjus. Kuberner nimetab ministrid.
Tegelik poliitiline võim on parlamendil ja ministrite nõukogul ehk Aruba kabinetil.
Aruba parlament koosneb ühest kojast, staatidest, millel on 21 liiget, kelle valib rahvas 4 aastaks.
Täidesaatev võim on ministrite nõukogul, mida juhib peaminister (minister-president). Valitsus koosneb kubernerist ja ministrite nõukogust. Valitsuse residents on Oranjestad.
Rahvaesindusel on eelnõude parandamise ning arupärimise õigus ning ka seadusandliku algatuse õigus. Ta peab maaeelarve heaks kiitma.
Parteipoliitika
1994. aasta valimistel sai Aruba Rahvapartei/Kristlik Demokraatia 10 kohta, Rahva Valimisliikumine 9 kohta ja Aruba Liberaalne Organisatsioon 2 kohta.
Pärast lõhet valitseva Aruba Rahvapartei ja Aruba Liberaalse Organisatsiooni koalitsioonis toimusid detsembris 1997 ennetähtaegsed valimised (tähtaeg oli juuli 1998). Hääled jagunesid võrdselt Rahva Valimisliikumise, Rahvapartei ja Liberaalse Organisatsiooni vahel. Kui läbirääkimised Valimisliikumise ja Rahvapartei ühendamiseks nurjusid, moodustati uus koalitsioon Rahvapartei ja Liberaalse Organisatsiooni vahel, nii et Rahva Valimisliikumine jäi opositsiooni. Septembris 2001 saavutas Rahva Valimisliikumine otsustava võidu, saades 21 kohast 12 ja moodustades Aruba esimese üheparteivalitsuse. Et enamus on napp, jättis partei lahti võimaluse moodustada tulevikus koalitsioon.
Parlamendivalimistel 23. septembril 2005 sai valitsev partei Rahva Valimisliikumine (MEP) uuesti absoluutse enamuse 11 kohaga 21-st.
Pealinn
Aruba pealinn ja valitsuse residents on Oranjestad.
Ametlikud keeled
Ametlikud keeled on hollandi keel ja 2004. aastast papiamento keel.
Rahvuspüha
18. märts on Aruba rahvuspüha lipu- ja hümnipäev. 18. märtsil 1948 algatati petitsiooniga liikumine Aruba iseseisvuse poole. Seda päeva tähistati esimest korda 1976. Siis võeti ka esimest korda kasutusele hümn (Aruba Dushi Tera) ja lipp.
Sümbolid ja tähised
Aruba hümn on Aruba Dushi Tera.
Maa deviis on "One Happy Island" ('üks õnnelik saar').
Tippdomeen on .aw.
ISO 3166-3 kood on ABW. ROK-i maakood on ARU.
Telefoni maakood on 297.
Demograafilised näitajad
Rahvaarv on 2010. aasta seisuga umbes 100 000, mis annab rahvastiku tiheduseks 567 in/km². 2003. aasta andmetel oli rahvaarv 70 000.
Asustus
Peale Oranjestadi on tähtsamad asulad Barcadera, Druif, Noord, Sabaneta, Santa Cruz ja Sint Nicolaas.
Keeled
Laialt kõneldakse papiamento keelt, mis on alates 2004. aastast hollandi keele kõrval ametlik keel. Papiamento on portugali keele põhjal tekkinud kreoolkeel.
Majandus
Aruba on suhteliselt jõukas maa. Töötus on madal ja sissetulek ühe elaniku kohta on peaaegu kõige kõrgem Kariibi mere saartel.
Põllumajandus
Põllumajandus ei mängi Arubal suurt rolli, sest päikselise kliima, kõrgete troopiliste temperatuuride ja vähese vihma tõttu on muld halb.
Mäendus
Alates 1825. aastast kuni umbes 1915. aastani oli Aruba suurim majandusharu kulla otsimine. Praegune suuruselt teine linn Sint Nicolaas sai nii suureks just kullapalaviku ajal.
Tööstus
Kuni 1980ndate keskpaigani oli Aruba tähtsaim majandusharu naftatöötlemine. Sel ajal naftatöötlemistehas suleti.
Praegu piirdub tööstus peamiselt tubaka ja jookide tootmisega.
Turism
Pärast naftatöötlemise lõpetamist on saare majanduses kesksel kohal turism. Et saar on orkaanide eest kaitstud ja seal valitseb ideaalne troopikakliima, on Aruba turistide seas hinnatud. Aastas käib Arubal umbes 600 000 turisti, sealhulgas väga palju ameeriklasi. Turism on suunatud peamiselt mererandadele pealinnast lääne pool. Head tingimused on seal ka surfamiseks.
pisi|Veel säilinud "looduslik sild", tagaplaanil koht, kus vana looduslik sild sisse varises Tuntud vaatamisväärsus on Natural Bridge, pikim looduslik sild Kariibi mere saartel. 2. septembril 2005 varises see sisse, põhjuseks merevee ja tuule pikaajaline erodeeriv toime. Sissevarisenud silla kõrval on veel säilinud väiksem looduslik sild.
Maksuparadiis
Arubal on palju offshore-panku ja andmetöötlusfirmasid. OECD peab Arubat maksuparadiisks, sest Aruba rahandusstruktuurid võimaldavad ulatuslikku maksudest kõrvalehoidmist ja rahapesu. Valitsus on astunud samme sellest staatusest vabanemiseks.
Väliskaubandus
Tähtsaimad kaubanduspartnerid on Holland, USA, Colombia ja Venezuela.
Hollandi arenguabi
Holland annab Arubale igal aastal arenguabi. Seda kasutatakse õiguslikus järelevalves, hariduses, halduse arendamises, tervishoius ja investeeringuteks majanduse arendamisse.
Rahaühik
Aruba Rahaühik on Aruba floriin (AWG). Selle kurss on seotud USA dollariga.
Sageli võetakse Arubal vastu ka USA dollareid.
Ajalugu
Saare algasukad olid aravakkide hulka kuuluvad Caquetios. Kõige varasemate teadaolevate indiaani asulate jäänused pärinevad umbes aastast 1000.
Aruba avastasid ja asustasid 1499 hispaanlased. Esimeseks eurooplaseks, kes saarele jõudis, peetakse hispaania maadeavastajat Alonso de Ojedat.
Aastal 1636 omandasid saare hollandlased. Aastal 1805, Napoleoni sõdade ajal, hõivasid saare ajutiselt inglased. Aastal 1816 läks ta Hollandi võimu alla tagasi.
Rahvusvaheline majanduslik huvi Aruba vastu tekkis 19. sajandil kullapalaviku tõttu.
Aastal 1924 avati naftatöötlemistehas, mis tõi kaasa majandusliku õitsengu.
Aastal 1986 eraldus Aruba ametlikult Hollandi Antillidest ning sai maaks Madalmaade Kuningriigi koosseisus. Lepiti kokku, et Aruba iseseisvub pärast rahvahääletust 1996.
Saare iseseisvuspüüdlused külmutati aastal 1990 Aruba palvel, sest saare majanduslik olukord halvenes.
A Voice for Men
A Voice for Men, tuntud ka kui AVfM, AFM või AF4M, on Ameerika Ühendriikide veebiportaal, mille asutas 2009. aastal Paul Elam. Portaal toetab meeste õiguste liikumist ja on suurim sellega seotud veebiportaal. Portaali toimetus on tugevalt antifeministlik ja süüdistab feministe tihti meestevihas.